Kasigaran buah kawa ditantuakan matan tangkainya. Amun buah sudah gugur matan puhun, tangkainya kaina bamula karing. Padagang nang kada jujur dicubanya gasan malilit atawa mangecat tangkai gasan mahalangi pambeli maminandui kasigarannya. Padagang nang kada tapi pintar mungkin malah mambuang tangkai durian. Kabanyakan paminat katuju buah durian nang karing wan masak. Cara nang nyaman gasan maminandui apakah isi durian itu karing tanpa manguyak buah adalah lawan mangguncangakan buah wan marasaakan gataran halus. Isi durian nang lambap barikit di kulit buah. Isi durian nang karing pina nyaman tapacul matan dinding buah. Urang harus bahati-hati supaya kada taguris olih duri buah durian pas manggawinya ini. Durian mungkin disarang olih hulat perusak nang bahintalu di dalam buah nang bakambang jadi larva. Wayah manukar buah durian pembeli harus mahindari buah nang balubang pada kulitnya ulih rancak ini adanya hulat di dalam buah.